EkBass/fiwiki-20250220-pages-articles huggingface dataset:
Langkawin kansainvälinen lentoasema

Langkawin kansainvälinen lentoasema sijaitsee Padang Matsiratin kaupungin alueella Langkawissa, Malesiassa. Vuonna 2018 sen kautta kulki 2 735 703 matkustajaa. Lentoasemalla on yksi terminaali. ==Lentoyhtiöt== Langkawin lentoasemalta reittilentoja operoivat eniten Malaysia Airlines ja AirAsia. *AirAsia *Berjaya Air *China Southern Airlanes *Firefly *KLM *Malaysia Airlines *Malindo Air *Qatar Airways *Scoot *TUI Airways pienoiskuva|AirAsian lentokone asematasolla. Taustalla näkyy terminaalirakennus. ==Finnairin operointi lentoasemalle== Finnair ei lennä enää itse lentoja lentoasemalle, mutta tarjoaa muiden lentoyhtiöiden (kuten Qatar Airways ja KLM) välilaskullisia lentoreittejä Langkawille. Finnair on lentänyt talvisin Aurinkomatkojen lomalentoja kentälle Airbus A330-300 -koneilla. Luultavasti suurin kentällä käynyt matkustajakone on Hi Flyn Airbus A330-200 CS-TFZ, joka oli Finnairilla vuokralla talvella 2011–2012. ==Historia== Japanilaiset perustivat lentoketukikohdan sotilaskäyttöön vuonna 1945 Toisen maailmansodan aikana. Myöhemmin lentotukikohtaa käytti Yhdystyneen kuningaskunnan ilmavoimat. Nykyisen lentoaseman ja terminaalin rakennustyöt aloitettiin vuonna 1991 ja lentoasema saatiin valmiiksi vuonna 1993. ==Lähteet== Luokka:Malesian lentoasemat
Haribomo

Haribomo on maalaiskunta Timbuktun alueen Gourma-Rharousin piirissä Malissa. Sen keskuskylä Daka Fifo sijaitsee Garoujärven etelärannalla 175 kilometriä Rharousista lounaaseen. Kunnassa on 7 400 ja keskuskylässä 800 asukasta (vuonna 2009, väestönlaskenta). Haribomon kunnan pinta-ala on 3 500 neliökilometriä. Se rajoittuu idässä Gourma-Rharousin piirin Hamzakoman ja Inadiatafanen, etelässä Bambara Maoundén, lännessä Dirén piirin Sareyamoun, Haïbongon, Danghan ja Garbakoïran ja pohjoisessa Timbuktun piirin Alafian, Bourem-Inalyn ja Lafian kuntiin. Seutu kuuluu kuivuudesta kärsivään Sahelin vyöhykkeeseen. Siellä sijaitsevat Nigerin tulvajärvet Garou, Haribongo ja Kabongo, jotka ovat 1970-luvun alun jälkeen kuivuneet käytännössä kokonaan. Nigerjoki virtaa kunnan pohjoisrajalla. Kuntaan kuuluu 30 kylää ja paimentolaisryhmää. Asukkaat ovat tuaregeja, belloja, songhaita ja bozoja. Vallitseva uskonto on islam. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, okra ja vesimeloni. Kotieläimiä ovat naudat, lampaat, vuohet, kamelit, aasit ja siipikarja. Lisäksi harjoitetaan kaupankäyntiä ja käsityöammatteja. Kalastus on loppunut järvien kuivumisen takia. Osa väestöstä hakeutuu ansiotöihin Moptin alueelle, Bamakon seudulle tai Norsunluurannikolle. Haribomo on kokonaan vailla maantieyhteyksiä. Keskuskylässä on alakoulu, terveyskeskus ja kuuden vesipostin vesijohtoverkko. ==Lähteet== Luokka:Gourma-Rharousin piiri Luokka:Malin kunnat
Kiristys

Kiristys tarkoittaa tekoa, jossa uhkaamalla pakotetaan jokin taho luopumaan taloudellisesta edusta, johon kiristäjällä ei ole laillista oikeutta.Nykyinen pykälä on vuodelta 1990 ja sitä edeltävä vuodelta 1946. == Kiristys Suomen laissa == Kiristys määritellään Suomen rikoslaissa teoksi, jossa henkilö muulla tavoin kuin väkivallalla uhkaamalla pakottaa toisen luopumaan taloudellisesta edusta, johon rikoksentekijällä tai sillä, jonka puolesta hän toimii, ei ole laillista oikeutta. Uhkaus voi olla myös sinänsä laillinen, kuten rikosilmoituksen tekeminen. Myös kiristyksen yritys on rangaistava. Laissa on määritelty erikseen törkeä kiristys, joka on vakavampi teko.Törkeässä kiristyksessä otetaan huomioon esimerkiksi uhrin asema ja taloudellisen edun suuruus. Myöskin uhkauksen vakavuus vaikuttaa. == Katso myös == * Ryöstö * Koronkiskonta == Aiheesta muualla == * https://www.kpflaki.com/post/rikoslain-31-luku-ry%C3%B6st%C3%B6st%C3%A4-ja- kiristyksest%C3%A4 == Lähteet == Luokka:Omaisuusrikokset
Nancy Merki

Nancy Merki Lees (1. kesäkuuta 1926 Portland – 7. lokakuuta 2014) oli yhdysvaltalainen uimari. Hänen seuransa oli portlandilainen Multnomah AC. Merki kärsi lapsuudessa poliosta ja oli ollut osittain halvaantunut. Hän aloitti uinnin parantuakseen sairaudesta valmentaja Jack Codyn johdolla ja pääsi taudista yli -- jo 1930-luvun lopulla hän menestyi kansallisella tasolla rikkoen ennätyksiä. Merki rikkoi vuosina 1939-1949 yhdeksäntoista maansa ennätystä kaikilla matkoilla 200 metristä 1 500 metriin saakka ja voitti viisitoista henkilökohtaista mestaruutta. Hän oli vuonna 1946 rikkomassa maailmanennätystä 4 × 400 jaardin viestissä, ja vuoden 1948 olympialaisissa hän sijoittui 400 metrillä finaalissa kahdeksanneksi uransa loppupuolella. == Lähteet == Luokka:Yhdysvaltalaiset uimarit Luokka:Vuonna 1926 syntyneet Luokka:Vuonna 2014 kuolleet
Juha Valvio

Juha Valvio on suomalainen radiotoimittaja ja -juontaja. Hän juontaa Iltapäiväkerho-ohjelmaa Yle Puheella. Valvio juonsi tammikuusta 2012 alkaen Radio Cityn kanavan iltapäiväohjelmaa, jossa hän lopetti tammikuussa 2019. Juha Valvio on aikaisemmin juontanut myös The Voicen aamuohjelmaa Heräämöä. Hän on ollut juontajana myös muun muassa Radio Aallolla ja YleX:llä. Valvio on työskennellyt urheilutoimittajana talviolympialaisissa 2018 ja kesäolympialaisissa 2020. Ensiksi mainitussa hän oli TV5:n jääkiekkolähetysten kaukalonlaitatoimittajana. Tokion kesäolympialaisissa Valvio selosti Ylellä golfia. ==Lähteet== == Aiheesta muualla == * Urheiluperjantai Luokka:Suomalaiset radiotoimittajat Luokka:Syntymävuosi puuttuu Luokka:Elävät henkilöt
Sonia de la Paz

Sonia de la Paz (s. 1. kesäkuuta 1949) on kuubalainen entinen koripalloilija. De la Paz pelasi vuonna 1971 MM-kisoissa, joissa Kuuba oli seitsemäs ja voitti samana vuonna pronssia Pan-Amerikan kisoista. Hän pelasi maansa joukkueessa myös vuosien 1975 ja 1979 Pan-Amerikan kisoissa, joista maa otti pronssi- ja kultamitalit sekä Moskovan olympialaisissa 1980, joissa Kuuba sijoittui viidenneksi. Sonian tytär Nancy Carrillo on lentopalloilija, aviomies Nancio Carrillo ja tämän veli Gilberto taas entisiä nyrkkeilijöitä. == Lähteet == Luokka:Kuubalaiset koripalloilijat Luokka:Vuonna 1949 syntyneet Luokka:Elävät henkilöt
Nancio Carrillo

Nancio Carrillo Quesada (16. elokuuta 1950 Matanzas – 7. joulukuuta 2018 Havanna) oli kuubalainen nyrkkeilijä. Carrillo osallistui Méxicon olympialaisissa 1968 raskaaseen sarjaan, jossa hän hävisi ensimmäisen kierroksen ottelunsa. Nancion veli Gilberto oli nyrkkeilijä, vaimo Sonia koripalloilija ja tytär Nancy lentopalloilija. == Lähteet == Luokka:Kuubalaiset nyrkkeilijät Luokka:Vuonna 1950 syntyneet Luokka:Vuonna 2018 kuolleet
Reko Aho

Reko Aho (s. 1984) on suomalainen rumpali, joka vaikuttaa muun muassa Pariisin kevät -yhtyeessähttp://m.ylex.fi/w/touch/musiikki/viikon-albumi/90454. Aho on soittanut Pariisin kevään lisäksi Iconcrashissa, Angelica Kultissa ja Jalankulkuämpärissä. == Lähteet == Luokka:Suomalaiset rumpalit Luokka:Vuonna 1984 syntyneet Luokka:Elävät henkilöt
Fylkesvei 243 (Sogn ja Fjordane)

Fylkesvei 243 tai Fylkesveg 243 (lyhennettynä Fv243) on Sognin ja Fjordanen läänissä, Länsi-Norjassa sijaitseva seututie. Tie kulkee Aurlandin kunnan Nyheimin ja Lærdalin kunnan Erdalin välillä. Tien pituus on 48,6 kilometriä. Luokka:Norjan tiet Luokka:Aurland Luokka:Lærdal Luokka:Sognin ja Fjordanen läänin liikenne
Fylkesvei 655

Fylkesvei 655 tai Fylkesveg 655 (lyhennettynä Fv655) on Møren ja Romsdalin läänissä Länsi-Norjassa sijaitseva seututie. Tie kulkee Ørstan ja Strandan kunnan Tryggestadin välillä. Tien pituus lauttamatkaa lukuun ottamatta on 51 kilometriä. Luokka:Norjan tiet Luokka:Ørsta Luokka:Stranda Luokka:Møren ja Romsdalin läänin liikenne
Mattebox

Mattebox on valo- ja videokuvaukseen (yleisimmin videokuvaukseen) tarkoitettu kameran eteen kiinnitettävä vastavalosuoja, joka estää auringon tai muiden epämääräisten valonlähteiden heijastumat ja häikäisyt. Se on haitarimallinen vastavalosuoja, jota myös Compendiksi kutsutaan. Matteboxiin saa erilaisia suotimia kiinni, joita pystyy käsittelemään. Yksinkertaisimmillaan näitä on alkanut olla myös muovista prässättynä ilman haitarimekanismin tuomaa pituuden säätöä. Sen avulla varjostus voidaan säätää eri kuvakulmille objektiivin pituuden mukaan. Myös ylhäällä oleva kääntyvä lippa,"French flag" kuuluu usein Matteboxin varusteisiin. ==Katso myös== * Vastavalosuoja * Ranskan liput - muovinen lippa Matteboxissa Luokka:Valokuvausvälineet Luokka:Elokuvateknologia
Patrik Drake

Patrik Staffan Bernhard Drake (s. 15. heinäkuuta 1954 Hämeenlinna)Teatterit ja teatterintekijät 2005, Teatterin tiedotuskeskus 2005, ISBN 952-471-629-1, sivu 141. on suomalainen teatteriohjaaja ja teatterinjohtaja. Elokuusta 2007 lähtien hän on toiminut Porin Teatterin johtajana. Drake on aikaisemmin työskennellyt johtajana Teatteri Hevosenkengässä sekä Turun ruotsalaisessa teatterissa, jota hän johti vuosina 2000–2007. Hänen ohjaustöitään on nähty lisäksi muun muassa Wasa Teaterissa. ==Lähteet== Luokka:Suomalaiset teatterinjohtajat Luokka:Suomalaiset teatteriohjaajat Luokka:Vuonna 1954 syntyneet Luokka:Elävät henkilöt
Franklyn

Franklyn on Gerald McMorrowin käsikirjoittama ja ohjaama scifi- fantasiaelokuva. Se kertoo neljästä ihmisestä Lontoossa, jotka jokainen omalla tavallaan ovat jotenkin mielisairaita. Yksi heistä elää Meanwhile City -nimisessä mielikuvitusmaailmassa, jossa uskonnot ovat keskeisessä osassa. Elokuvan ensi-ilta oli Lontoon elokuvajuhlilla syksyllä 2008. == Näyttelijät == == Aiheesta muualla == * * Luokka:Vuoden 2008 brittiläiset elokuvat Luokka:Tieteiselokuvat Luokka:Brittiläiset draamaelokuvat Luokka:Fantasiaelokuvat Luokka:Brittiläiset independent-elokuvat
Kaikkialla jatkuva ei-missään derivoituva funktio

Funktio on kaikkialla jatkuva ei-missään derivoituva, mikäli se on jatkuva, mutta ei-derivoituva jokaisessa funktion pisteessä. Tällaisia funktioita on suomen kielessä kutsuttu myös patologiksi funktioiksi. ==Historia== 1800-luvun loppupuolelle asti oletettiin, että jokainen jatkuva funktio on myös vähintään yhdessä sen pisteessä derivoituva. Syynä tähän oli liiallinen luottamus fysikaaliseen intuitioon ja määritelmien epätäsmällisyys; funktioiden tulkittiin olevan vain fysikaalisten ilmiöiden matemaattinen muoto. Ensimmäisen esimerkin kaikkialla jatkuvasta ei-missään derivoituvasta funktiosta antoi tšekkiläinen matemaatikko Bernard Bolzano vuoden 1830 tienoilla. Tämä funktio oli konstruoitu geometrisesti tietyllä suljetulla välillä. Valitettavasti tämä esimerkki unohtui ja julkaistiin vasta sata vuotta myöhemmin, vuonna 1922. Vuoden 1860 tienoilla matemaatikko Charles Cellerier kehitti esimerkkinä asiasta seuraavan funktion: C(x)=\sum^\infty_{k=1}\frac{1}{a^k}\sin(a^kx), joka on kaikkialla jatkuva ei- missään derivoituva, kun a>1000, a on parillinen. Tämä tulos hautautui ja julkaistiin vasta Cellerierin kuoleman jälkeen vuonna 1890. Ensimmäinen julkaistu esimerkki kaikkialla jatkuvasta ei-missään derivoituvasta funktiosta on Karl Weierstrassin vuonna 1872 julkaisema funktio: W(x)=\sum^\infty_{k=0}a^k\cos(b^k\pi x), missä 0 pariton ja ab>1+\frac{3\pi}{2}. Puolalainen matemaatikko Stefan Banach todisti vuonna 1931 seuraavan tuloksen: Kaikki ne välin [0,1] jatkuvat funktiot, joilla on derivaatta vähintään yhdessä kyseisen välin pisteessä, sijaitsevat välin kaikkien jatkuvien funktioiden joukossa samantyyppisesti kuin rationaaliluvut reaalilukujen joukossa. Toisin sanoen, välillä [0,1] jatkuvat ei-missään derivoituvat funktiot ovat huomattavasti yleisempiä kuin derivoituvat. Vuonna 1953 John McCarthy julkaisi seuraavan esimerkin: Määritellään funktio \hat{g}:[-2,2[\to[-1,1] seuraavasti: \hat{g}(x)=\begin{cases} 1+x, & \mbox{kun }-2\le x<0 \\\ 1-x, & \mbox{kun } 0\le x<2 \end{cases}. Olkoon apufunktio g:\mathbb{R}\rightarrow [-1,1] funktion \hat{g}(x) neljäperiodinen laajennus eli g(x_{0}+4p)=\hat{g}(x_{0}) aina, kun -2\leq x_{0}<2 ja p\in\mathbb{Z}. Tämä funktio on jatkuva kaikkialla, mutta ei-derivoituva pisteissä x_{0}=2p,p\in\mathbb{Z}. Näillä merkinnöillä ja määritelmillä voidaan kirjoittaa varsinainen McCarthyn funktio M, joka on M(x)=\sum^{\infty}_{k=1}\frac{1}{2^{k}}g(2^{2^{k}}x). ==Funktion muodostaminen== Edellä esitetty McCarthyn funktio on esimerkki siitä, kuinka tämän tyyppisiä funktioita tavallisesti muodostetaan. Aluksi määritellään jaksollinen ja jatkuva "sahanteräfunktio", joka on ei-derivoituva yksittäisissä kärkipisteissä. Tämän jälkeen funktion kuvaajaa "rypytetään" siten, että lopulta funktion jokainen piste on kärkipiste ja täten derivaattaa ei ole määritelty missään funktion pisteessä. ==Lähteet== Luokka:Analyysi
Syklobarbitaali

Syklobarbitaali (myös syklobarbitoni tai syklobarbitoli) on barbituraattijohdannainen lääkeaine. Sillä on muiden barbituraattien tavoin sedatiivinen vaikutus ja sitä on käytetty nukutus- ja epilepsialääkkeenä. Syklobarbitaali on nykyisin korvattu muilla turvallisemmilla ja tarkoitukseen paremmin sopivilla lääkeaineilla. Syklobarbitaali on määritelty Ruotsissa vuonna 1971 psykotrooppisia aineita koskevassa yleissopimuksessa luokkaan IV.Läkemedelsverkets föreskrifter (LVFS 1997:12) om förteckningar över narkotika, konsoliderad version t.o.m. LVFS 2010:1 == Lähteet == == Aiheesta muualla == *PubChem: Cyclobarbital *Kyoto Encyclopedia of Genes and Genomes (KEGG): Cyclobarbital Luokka:Barbituraatit
Vatustaagi

Vatustaagi l. vesiharus. Purjehduksessa viistosti purjeveneen keulapuomin alla oleva staagi/harus l. mastoa pituussuunnassa tukeva köysi. Luokka:Purjealuksen rakenne
Bentsobarbitaali

Bentsobarbitaali (tuotenimellä Benzonal) on barbituraattijohdannainen lääkeaine. Sitä on käytetty epilepsialääkkeenä. Bentsobarbitaalilla on samankaltaisia vaikutuksia fenobarbitaalin kanssa, ja sillä on voimakas väärinkäyttö- ja riippuvuuspotentiaali. == Aiheesta muualla == *PubChem: Benzobarbital *ChemBlink: Benzobarbital Luokka:Barbituraatit
Ballistinen heiluri

Ballistinen heiluri on laite, jonka avulla voidaan määrittää siihen iskeytyvän luodin nopeus v. Luoti ammutaan sitä paljon massiivisempaan pehmeästä aineesta koostuvaan leopotilassa olevaan kappaleeseen (esim. hiekkasäkki), joka on samalla heilurin punnuksena. Tällöin tapahtuu täysin kimmoton törmäys, jossa liikemäärä säilyy ja luoti muuttuu osaksi heiluria. Välittömästi törmäyksen jälkeen heilurin ja luodin yhteinen nopeus olkoon u. Systeemin törmäyksen jälkeinen kineettinen energia muuttuu sitten potentiaalienergiaksi energiaperiaatteen mukaisesti, kun heiluri heilahtaa ja sen painopiste nousee korkeudelle h lepotilaan verrattuna. Lähtönopeutta u kuvaa nyt kaava :: u = \sqrt{2gh}, jossa g on painovoiman aiheuttama kiihtyvyys. Soveltamalla liikemäärän säilymislakia saadaan luodin iskeymisnopeudelle lauseke : v = {m_1 + m_2 \over m_1} \cdot \sqrt{2gh}, jossa m1 on luodin massa ja m2 heiluripunnuksen massa. == Lähteet == * Luokka:Heilurit Luokka:Ballistiikka
Patrice Loko

Patrice Loko (s. 6. helmikuuta 1970) on ranskalainen jalkapalloilija. Hän pelasi Ranskan A-maajoukkueessa 26 maaottelua vuosina 1993–1997 ja teki niissä seitsemän maalia. EM-kilpailuissa 1996 hän pelasi viisi ottelua, joista kolme avauskokoonpanossa, ja teki maalin alkulohko-ottelussa Bulgariaa vastaan. Loko edusti Ranskan Ligue 1:ssä Nantesia kausina 1988–1995 ja voitti siellä viimeisellä kaudellaan Ranskan-mestaruuden ja oli tuolloin liigan paras maalintekijä 22 maalillaan. Kesällä 1995 hän siirtyi Paris Saint-Germainiin, jossa hän voitti Euroopan cup-voittajien cupin vuonna 1996 sekä Ranskan cupin ja liigacupin vuonna 1998. Viimeisinä vuosinaan hän edusti Lorientia, Montpellieria, Lyonia, jossa hän voitti liigacupin vuonna 2001, Troyesia ja Ajacciota. Hän pelasi Ligue 1:ssä kaikkiaan 330 ottelua ja teki niissä 90 maalia. == Lähteet == Luokka:Ranskalaiset jalkapalloilijat Luokka:Vuonna 1970 syntyneet Luokka:Elävät henkilöt
Vidal G 1200 Tempo

Vidal G 1200 Tempo (Tempo-Vidal Geländewagen G-1200) on saksalainen 1930-1940-luvuilla valmistettu maastoauto. Otto Dausin suunnitteleman auton tekee erikoiseksi sen kaksimoottorisuus. Edessä ja takana olevia kaksitahtisia moottoreita käytetään joko erikseen tai yhdessä, mikä tekee mahdolliseksi ajamisen joko etu-, taka- tai nelivedolla. Voimansiirto tapahtuu ketjuvedolla. Autossa on myös nelipyöräohjaus. Autoa valmistettiin neli- ja kuusipaikkaisina versioina. G-1200 ei vastannut Saksan armeijan tarpeita ja vain pieniä määriä otettiin maa- ja ilmavoimien käyttöön. Kaksimoottoriratkaisuun suhtauduttiin epäluuloisesti. Mallia valmistettiin vuosina 1936-1939 noin 1100 kappaletta enimmäkseen vientiin. Suomeen autoja tuotiin sodan päättymiseen mennessä noin 100 kpl.Harvinainen nelivetoauto oli tuolloin lähinnä komentajien käytössä. Tanskan armeija hankki ensimmäiset neljä vuonna 1938. Yhteensä niitä oli sen käytössä 20 kpl. Niitä tiedetään olleen myös Romanian ja Ruotsin käytössä. Mobilia-tieliikennemuseon kokoelmissa on yksi Vidal G 1200 Tempo -maastohenkilöauto vuodelta 1941. Kyseinen yksilö oli jatkosodan aikana kenraali Ruben Laguksen panssarijoukkojen esikunta-autona. Auto entisöitiin vuosina 1984–1985, jolloin vastaavia autoja arvioitiin olevan ajokuntoisina ja museoituina vain 3–4 kappaletta koko maailmassa. Mobiliassa oleva autoyksilö oli ennen entisöintiään vuonna 1976 mukana yhdysvaltalaisessa elokuvassa Kotka on laskeutunut, joka kuvattiin osittain Suomessa.Leila Suutarinen (toim.): Suomen sotilas- ja erikoisajoneuvohistoriallisen museon näyttelyesite 1986, s. 8–9. Kangasala: Vehoniemen automuseosäätiö, 1986. ==Lähteet== * * * * ===Viitteet=== ==Aiheesta muualla== * Luokka:Sotilasajoneuvot
The Fan – pelko iskee

The Fan – pelko iskee () on vuonna 1996 ensi-iltansa saanut yhdysvaltalainen jännityselokuva. Elokuvan on ohjannut Tony Scott ja tuottanut Wendy Finerman. Pääosassa esiintyy Wesley Snipes sekä Robert de Niro, joka esittää kiihkeää baseball-kannattajaa. Elokuva tuotti maailmanlaajuisesti noin 18,6 miljoonaa dollaria. == Näyttelijät == == Lähteet == == Aiheesta muualla == * * Luokka:Vuoden 1996 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:Tony Scottin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Baseballelokuvat ja:ザ・ファン#映画
Thomas Joseph Costello

Thomas Joseph Costello (23. helmikuuta 1929 Camden – 15. helmikuuta 2019Thomas Joseph Costello) oli yhdysvaltalainen roomalaiskatolinen piispa. Hänet vihittiin papiksi Syracusen hiippakuntaan 5. kesäkuuta 1954 ja nimitettiin sen vihkipiispaksi sekä Perdiceksen titulaaripiispaksi 2. tammikuuta 1978. Piispaksi vihkiminen seurasi 13. maaliskuuta. Pääkonsekraattorina toimi Francis James Harrison, jota avustivat David Frederick Cunningham ja Francis John Mugavero.Catholic-Hierarchy.org: Bishop Thomas Joseph Costello Costello jäi eläkkeelle 23. maaliskuuta 2004. == Lähteet == Luokka:Yhdysvaltalaiset katoliset piispat Luokka:Vuonna 1929 syntyneet Luokka:Vuonna 2019 kuolleet
Taisto – koulujen kisa

Taisto - koulujen kisa on Yle TV2 -kanavalla ohjelma, jossa yläkoululaiset kilpailevat liikkumalla. Se liittyy Nuoren Suomen Taisto School Power -kampanjaan. Viimeisessä jaksossa selvisi, mikä on 200 koulusta paras ja sai "Taistotittelin". Sen sai Liperin koulu. Aku Hirviniemen ja Krista Kososen, Duudsonien Jarpin sekä nyrkkeilijä Eva Wahlströmin tehtävä on saada yläkoululaiset liikkeelle. ==Jaksot== ===1. jakso=== Taisto-koitos alkaa, jossa tsemppaamassa näyttelijät Aku Hirviniemi ja Krista Kosonen, Duudsonien Jarppi sekä nyrkkeilijä Eva Wahlström. Ensiesitys Ma 28.05.2012 ===2. jakso=== Aluekisat alkaa, jossa koulujen joukkueet tavoittelevat finaalipaikkaa. Turku on ensimmäisenä kolmesta aluekisasta. Ronja Salmi juontajana. Ensiesitys Ti 29.05.2012 ===3. jakso=== Kolmesta aluekisasta toisena on Oulu. Juontamassa Ronja Salmi ja Pietari Vappula. Ensiesitys Ke 30.05.2012 ===4. jakso=== Kolmannessa viimeisessä aluekisassa on Tampere, jossa tsemppaamassa Duudsonien Jarppi ja Eva Wahlström. Juontamassa Ronja Salmi ja Pietari Vappula. Ensiesitys To 31.05.2012 ===5. jakso=== Taiston finaali, jossa jännittämässä mukana Aku Hirviniemi ja Eva Wahlström. Juontamassa Ronja Salmi ja Pietari Vappula. Ensiesitys Pe 01.06.2012 Luokka:2010-luvun suomalaiset kilpailuohjelmat
Pier Giacomo De Nicolò

Pier Giacomo De Nicolò (11. maaliskuuta 1929 Cattolica – 3. huhtikuuta 2021 Rooma) oli italialainen roomalaiskatolinen arkkipiispa ja katolisen kirkon diplomaatti. Hänet vihittiin papiksi 12. huhtikuuta 1952 ja nimitettiin Martanae Tudertinorumin titulaariarkkipiispaksi sekä apostoliseksi nuntiukseksi Costa Ricaan 14. elokuuta 1984. Piispaksi vihkiminen seurasi 20. lokakuuta. Pääkonsekraattorina toimi Agostino Casaroli, jota avustivat Eduardo Martínez Somalo ja Giovanni Locatelli.Catholic-Hierarchy.org: Archbishop Pier Giacomo De Nicolò De Nicolò sai 11. helmikuuta 1993 nimityksen apostoliseksi nuntiukseksi Syyriaan ja 21. tammikuuta 1999 Sveitsiin ja Liechtensteiniin. Hän jäi eläkkeelle 8. syyskuuta 2004. == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1929 syntyneet Luokka:Vuonna 2021 kuolleet
Vicente García Bernal

Vicente García Bernal (5. huhtikuuta 1929 – 26. marraskuuta 2017) oli meksikolainen roomalaiskatolinen piispa. Hänet vihittiin papiksi 4. huhtikuuta 1953 ja nimitettiin Ciudad Obregónin hiippakunnan johtoon 30. maaliskuuta 1988. Piispaksi vihkiminen seurasi 24. toukokuuta. Pääkonsekraattorina toimi Girolamo Prigione, jota avustivat Luis Reynoso Cervantes ja Javier Lozano Barragán.Catholic-Hierarchy.org: Bishop Vicente García Bernal García Bernal jäi eläkkeelle 8. marraskuuta 2005. == Lähteet == Luokka:Meksikolaiset papit Luokka:Katoliset piispat Luokka:Vuonna 1929 syntyneet Luokka:Vuonna 2017 kuolleet
Adhemar Esquivel Kohenque

Adhemar Esquivel Kohenque (22. huhtikuuta 1929 – 17. heinäkuuta 2013) oli bolivialainen roomalaiskatolinen piispa. Hänet vihittiin papiksi 30. lokakuuta 1960 ja nimitettiin La Pazin arkkihiippakunnan vihkipiispaksi sekä Caeren titulaaripiispaksi 11. marraskuuta 1968. Piispaksi vihkiminen seurasi 6. tammikuuta 1969. Pääkonsekraattorina toimi paavi Paavali VI, jota avustivat Sergio Pignedoli ja Ernesto Civardi.Catholic-Hierarchy.org: Bishop Adhemar Esquivel Kohenque Esquivel Kohenque sai 10. marraskuuta 1992 nimityksen Tarijan koadjuuttoripiispaksi, ja 20. lokakuuta 1995 hänestä tuli sen piispa. Hän jäi eläkkeelle 2. kesäkuuta 2004. == Lähteet == Luokka:Bolivialaiset papit Luokka:Katoliset piispat Luokka:Vuonna 1929 syntyneet Luokka:Vuonna 2013 kuolleet
François-Mathurin Gourvès

François-Mathurin Gourvès (17. kesäkuuta 1929 Plougastel-Daoulas – 12. elokuuta 2020) oli ranskalainen roomalaiskatolinen piispa. Hänet vihittiin papiksi 6. huhtikuuta 1953 ja nimitettiin Vannesin koadjuuttoripiispaksi 19. joulukuuta 1990. Piispaksi vihkiminen seurasi 24. helmikuuta 1991. Pääkonsekraattorina toimi Pierre-Auguste-Marie Boussard, jota avustivat Francis Jules Joseph Marie Barbu ja Joseph Madec.Catholic-Hierarchy.org: Bishop François-Mathurin Gourvès Gourvèsista tuli Vannesin piispa 16. marraskuuta 1991. Hän jäi eläkkeelle 28. kesäkuuta 2005. == Lähteet == Luokka:Ranskalaiset piispat Luokka:Katoliset piispat Luokka:Vuonna 1929 syntyneet Luokka:Vuonna 2020 kuolleet
John Aloysius Mone

John Aloysius Mone (22. kesäkuuta 1929 Glasgow – 14. lokakuuta 2016 Greenock) oli brittiläinen roomalaiskatolinen piispa. Hänet vihittiin Glasgow’n arkkihiippakuntaan 12. kesäkuuta 1952 ja nimitettiin sen vihkipiispaksi sekä Abercornian titulaaripiispaksi 24. huhtikuuta 1984. Piispaksi vihkiminen seurasi 14. toukokuuta. Pääkonsekraattorina toimi Thomas Joseph Winning, jota avustivat Joseph Devine ja Charles McDonald Renfrew.Bishop John Aloysius Mone. Catholic-Hierarchy.org Mone sai 8. maaliskuuta 1988 nimityksen Paisleyn piispaksi. Hän jäi virasta eläkkeelle 7. lokakuuta 2004. == Lähteet == Luokka:Skotlantilaiset piispat Luokka:Katoliset piispat Luokka:Vuonna 1929 syntyneet Luokka:Vuonna 2016 kuolleet
Marcelo Pinto Carvalheira

Marcelo Pinto Carvalheira (1. toukokuuta 1928 Recife – 25. maaliskuuta 2017 Recife) oli brasilialainen roomalaiskatolinen arkkipiispa. Hänet vihittiin papiksi 28. helmikuuta 1953 ja nimitettiin Paraíban arkkihiippakunnan vihkipiispaksi sekä Bityliuksen titulaaripiispaksi 29. lokakuuta 1975. Piispaksi vihkiminen seurasi 27. joulukuuta. Pääkonsekraattorina toimi Helder Pessoa Câmara, jota avustivat José Maria Pires ja Aloísio Leo Arlindo Lorscheider.Catholic-Hierarchy.org: Archbishop Marcelo Pinto Carvalheria Pinto Carvalheira sai 9. marraskuuta 1981 Guarabiran piispaksi ja 29. marraskuuta 2005 Paraíban arkkipiispaksi. Hän jäi eläkkeelle 5. toukokuuta 2004. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1928 syntyneet Luokka:Vuonna 2017 kuolleet
Kaliopi

Kaliopi Bukle (Калиопи Букле, syntyjään Kaliopi Bukleska, s. 28. joulukuuta 1966 Ohrid, Jugoslavia) on pohjoismakedonialainen laulaja ja lauluntekijä. Kaliopi tuli tunnetuksia nimeään kantavan yhtyeen solistina 1980-luvun Jugoslaviassa. Sittemmin Kaliopista on tullut Makedoniassa ja muualla entisessä Jugoslaviassa suosittu sooloartisti. Hän on edustanut Pohjois- Makedoniaa (tai tuolloista Makedonian tasavaltaa) Eurovision laulukilpailussa kaksi kertaa. Kaliopi edusti Pohjois-Makedoniaa vuoden 2012 Eurovision laulukilpailussa kappaleella Crno i belo (suom. Musta ja valkoinen) päästen finaaliin, jossa Kaliopi sai 71 pistettä, jolla sijoittui kilpailussa sijalle 12 Romanian kanssa. Hän edusti maataan uudelleen vuoden 2016 kisoissa kappaleellaan "Dona". Kappale kilpaili Eurovision laulukilpailun toisessa semifinaalissa, jossa se sai 88 pistettä, jäi sijalle 11 eikä päässyt finaaliin. ==Diskografia== ====Osana Kaliopi-yhtyettä==== *1986: "Kaliopi" *1987: "Rodjeni" ====Sooloura==== *2000: "Oboi Me" *2001: "Ako Denot Mi E Nokj" *2004: "Ne Mi Go Zemaj Vremeto" *2008: "Zelim Ti Reci" *2009: "Oblivion" (Yhdessä Edin Karamazovin kanssa) *2010: "Poruka" *2013: "Melem" ====Livealbumit==== *2002: "Najmila-Live and unreleased" *2006: "Kaliopi Live" (DVD) ====Kokoelmat==== *2007: "The Best of Kaliopi" ==Lähteet== ==Aiheesta muualla== *Viralliset kotisivut Luokka:Elävät henkilöt Luokka:Jugoslavialaiset laulajat Luokka:Pohjois-Makedonian euroviisuedustajat Luokka:Pohjoismakedonialaiset laulajat Luokka:Vuoden 2012 euroviisuedustajat Luokka:Vuoden 2016 euroviisuedustajat Luokka:Vuonna 1966 syntyneet
Tomoe

Tomoe (s. 1157? k. 1247) () oli samuraisukuun syntynyt nainen, joka ajan tavasta poiketen toimi sotilastehtävissä (onna bugeisha). Hän kuului Taira- klaaniin ja oli Minamoto-perheen vasalli 1100-luvun lopun Japanissa. Tomoe mainitaan Heiken klaanin tarinassa (), jonka mukaan hän oli erinomainen jousiampuja ja ratsastaja sekä kuuluisa urheudestaan ja voimistaan. Yoshinaka käytti häntä erityistehtävissä. Tomoen uskotaan selvinneen hengissä Genpei- sodasta (1180–1185) ja eläneen loppuikänsä buddhalaisena nunnana. ==Lähteet== * * * * === Viitteet === == Aiheesta muualla == Luokka:Japanin historia Luokka:Japanilaiset sotilaat Luokka:Vuonna 1157 syntyneet Luokka:Vuonna 1247 kuolleet Luokka:Buddhalaiset nunnat
Ann-Marie Lairolahti

Ann-Marie Kristel Lairolahti (os. Nummila) (s. 15. heinäkuuta 1991 Salo) on suomalainen karateka. Hän edustaa karateseura Salon Ipponia, ja hänen valmentajanaan toimii Jukka Koivunen. 50 kg painoluokassa otteleva Lairolahti voitti nuorten EM-pronssia vuonna 2009 Pariisissa. Lairolahti kilpaili ensimmäisen kerran yleisen sarjan arvokisoissa vuonna 2010, sijoittuen sarjassaan (50 kg) seitsemänneksi. Samana vuonna Lairolahti voitti ensimmäisen Pohjoismaiden-mestaruutensa ja myöhemmin hän on saavuttanut myös hopeaa ja pronssia. Urallaan hän on saavuttanut jo viisi yleisen sarjan Suomen- mestaruutta ja edustanut Suomen maajoukkuetta vuodesta 2007 alkaen. == Aiheesta muualla == *http://www.sportelite.fi/index.php?node_id=18385 *http://salonippon.typepad.com/ Luokka:Suomalaiset karatekat Luokka:Vuonna 1991 syntyneet Luokka:Elävät henkilöt
Kwasniewskin ruokavalio

__NOTOC__ Kwasniewskin ruokavalio on puolalaisen lääkäri Jan Kwaśniewskin (s. 1937) suunnittelema korkearasvainen ja vähähiilihydraattinen ruokavalio. Kwaśniewski itse käyttää ruokavaliostaan nimitystä Optimaalinen ruokavalio, ja hänen mukaansa se kohentaa paitsi ruumiillista myös henkistä terveyttä. Kwasniewskin ruokavalio on tunnetumpi Puolassa kuin muualla maailmassa.Salmenkaita & Tavi Kwasniewskin ruokavaliossa annetaan tarkat ohjeet makroravintoaineiden suhteille: 1 osa proteiinia, 2,5–3,5 osaa rasvaa ja 0,5–0,8 osaa hiilihydraattia. Jos tavoitellaan laihtumista, rasvan määrää voidaan vähentää. Proteiinin päivittäinen grammamäärä määräytyy kaavalla pituus – 100. Täten esimerkiksi 180 sentin pituisen ihmisen tulisi syödä 80 grammaa proteiinia, 200–280 grammaa rasvaa ja 40–64 grammaa hiilihydraattia päivässä. Kaavaa voi hiukan muuttaa oman vartalotyypin mukaan.Salmenkaita & Tavi Kwasniewski painottaa ruoka-aineiden valinnassa niiden biologista arvoa eli ravintopitoisuutta. Hän suosittelee erityisesti munankeltuaista, sisäelimiä, luuydintä, sianlihaa, rasvaisia juustoja ja kermaa. Hiilihydraateista Kwasniewski suosittelee tärkkelystä kuten perunaa, sekä kasviksia, kunhan ei liian suuria määriä. Ruokailukertoja tulisi päivässä olla kaksi tai yksi. Ketoosia Kwasniewski ei suosittele.Salmenkaita & Tavi ==Lähteet== * === Viitteet === ==Kirjallisuutta== * Jan Kwasniewski: Optimal Nutrition (1999) ISBN 978-8387534134 * Jan Kwasniewski: Homo Optimus (2000) ISBN 978-8387534165 ==Aiheesta muualla== * Luokka:Ruokavaliot
Jakob Snellman

Jakob Snellman (24. heinäkuuta 1784 Kokkolan maaseurakunta – 25. huhtikuuta 1832 Helsinki) oli suomalainen virkamies, joka toimi uransa aikana tullilaitoksen johtajana ja Uudenmaan läänin varamaaherrana. Jakob Snellmanin vanhemmat olivat Lohtajan kirkkoherra Johan Snellman (k. 1800) ja hänen 1. puolisonsa Katarina Sidensnöre. Snellman opiskeli Turun akatemiassa ja suoritti tuomarintutkinnon 1803. Snellman sai laamannin arvonimen 1817. Hänen puolisonsa oli vuodesta 1809 Albertina Julin (vuorineuvos John Jacob von Julinin sisar). Heidän poikansa oli Viipurin hovioikeuden presidentti, senaattori John Snellman. == Virkaura == Hänen virkauransa käsitti seuraavia tehtäviä: * Turun hovioikeuden auskultantti 1803 * Vaasan hovioikeuden auskultantti 1803 * Savon ja Karjalan läänin varalääninsihteeri 1805 * Oulun läänin lääninsihteeri 1807 * Asiantuntija Porvoon valtiopäivillä 1809 * Turun ja Porin läänin lääninsihteeri 1816 * Päätullijohtokunnan ylitirehtööri 1822 * Senaatin valtiovaraintoimituskunnan esittelijäsihteeri 1828 * Senaatin yleinen esittelijäsihteeri 1828 * Painotarkastuskomitean esimies 1830 * Hämeen läänin vt. maaherra 1831 * Uudenmaan läänin varamaaherra 1831. == Lähteet == * * Hämeenlinnan kaupungin historia (Snellmanin toiminta Hämeen läänin vt. maaherrana.) Luokka:Valtionlaitosten johtajat Luokka:Vuonna 1784 syntyneet Luokka:Vuonna 1831 kuolleet
Francisco Pardo Artigas

Francisco Pardo Artigas (26. kesäkuuta 1946 Torrellas de Foix – 31. maaliskuuta 2022Catholic-Hierarchy.org: Bishop Francisco Pardo Artigas) oli espanjalainen roomalaiskatolinen piispa. Hänet vihittiin papiksi Barcelonan arkkihiippakuntaan 31. toukokuuta 1973 ja nimitettiin Gironan piispaksi 16. heinäkuuta 2008. Piispaksi vihkiminen seurasi 19. lokakuuta. Pääkonsekraattorina toimi Manuel Monteiro de Castro, jota avustivat Jaume Pujol Balcells ja Josep Ángel Sáiz Meneses. == Lähteet == Luokka:Espanjalaiset papit Luokka:Katoliset piispat Luokka:Vuonna 1946 syntyneet Luokka:Vuonna 2022 kuolleet
Lentorykmentti

Lentorykmentti on ilmavoimien sotilasyksikkö. Tavallisesti lentorykmenttiin kuuluu kahdesta neljään laivuetta sekä niiden miehistöt ja kenttähenkilöstöt. Lentorykmentit kuuluivat Suomessa suoraan Ilmavoimien esikunnan alaisuuteen. 1. tammikuuta 1952 Suomen ilmavoimissa lentorykmentit muutettiin lennostoiksi. http://www.virtualpilots.fi/hist/WW2History-paivahavittajataktiikka.html http://www.virtualpilots.fi/hist/WW2History-WindLuento.html ==Lähteet== * Torsti Tallgrenin päivähävittäjätaktiikan muistiinpanot. * Kapteeni Hans "Hasse" Windin Luennot Hävittäjätaktiikasta. ===Viitteet=== Luokka:Sotilasyksiköt Luokka:Ilmavoimat
The Fan

The Fan tarkoittaa seuraavia asioita: * The Fan, Peter Abrahamsin romaani * Viuhka (The Fan), yhdysvaltalainen elokuva vuodelta 1949 * Rakas neiti Ross (The Fan), yhdysvaltalainen elokuva vuodelta 1981 * The Fan – pelko iskee (The Fan), yhdysvaltalainen elokuva vuodelta 1996.
Jean Bolland

Jean Bolland (muita nimimuotoja Jean de Bolland, Johannes Bollandus) (18. elokuuta 1596 Julémont (nyk. osa Herveä) – 12. syyskuuta 1665 Antwerp) oli jesuiittapappi ja Espanjan Alankomaista kotoisin ollut merkittävä hagiografi. Bolland opiskeli Maastrichtin ja Antwerpenin jesuiittakouluissa ja opetti sen jälkeen humanistisia tieteitä Roermondissa, Den Boschissa, Brysselissä ja Antwerpenissa. 1620 hän aloitti teologian opinnot Louvainin yliopistossa. 1662 hän sai papiksivihkimyksen ja hänestä tuli Mechlinin jesuiittakoulun prefekti. Jesuiittojen Espanjan Alankomaiden maakunnan priori kutsui hänet vuonna 1630 Antwerpeniin tutkimaan vastikään kuolleen hagiografin Heribert Rosweyden jäämistöä. Bolland asetti tehtävän vastaanottamiselle kaksi ehtoa: että hän saisi vapaasti muokata Rosweyden suunnitelmaa siten kuin hän itse sen ymmärsi ja että Rosweyden aineisto pitäisi varata hänen yksinomaiseen käyttöönsä. Priori Jacques van Straten hyväksyi ehdot, ja Bolland siirtyi Mechlinin koulusta Antwerpeniin, missä hänestä tuli Latinalaisen seurakunnan johtaja, ja hän vastasi Acta Sanctorumin saattamisesta julki. Bolland aloitti laatimalla kunnianhimoisen suunnitelman. Rosweyde oli rajoittanut hänen alkuperäisten tekstien pyyntöntsä Espanjan Alankomaiden ja lähiseutujen kirjastoihin. Bolland esitti pyynnöt yhteistyökumppaneille kaikkialla Euroopassa. Rosweyde oli ehdottanut ainoastaan alkuperäisten tekstien julkaisemista, ilman kommentaareja ja selityksiä, mutta Bolland päätti julkaista kaiken tiedon, mitä hän löytäisi jokaisesta pyhimyksestä ja tämän kultista, aloittaa kunkin tekstin selvityksellä sen kirjoittajasta ja historiallisesta arvosta ja liittää mukaan selitykset. Bolland oli jo pian Antwerpeniin saapumisensa jälkeen onnistunut saamaan hyvään järjestykseen tammikuun pyhimyksiin liittyvät asiakirjat, ja oli löytänyt niille julkaisijaksi Jan van Meursin. Hänen työskenneltyään Antwerpenissa viisi vuotta tuli ilmeiseksi, että tehtävä oli yhdelle ihmiselle liian suuri. Bolland pyysi apulaisia, ja pyyntöä tuki Liessiesin luostariin apotti Antoine de Wynghe. Godfrey Henschen määrättiin 1635 aloittamaan työ helmikuun pyhimysten parissa, ja Bolland itse keskittyi tammikuun pyhimyksiä käsittelevien teosten painotyöhön. Henschen teki työtä Acta Sanctorumin julkaisemisen parissa kuolemaansa saakka, vuoteen 1681. Vuonna 1659 Bolland sai avukseen kolmannen jesuiitan, Daniel van Papenbroekin, joka loppujen lopuksi teki suurimman työn 18-osaisen Acta Sanctorumin hyväksi. Van Papenbroek ja Henschen kiertelivät 1660-1662 Saksassa, Ranskassa ja Italissa etsimässä asiakirjoja luostareista ja kirjastoista. Pyhimyskultin tutkimusta harjoittavan belgialaisen Bollandistien seuran nimi juontuu Bollandista. ==Lähteet== *Bollandistit, Catholic Encyclopedia, 1913 Luokka: Vuonna 1596 syntyneet Luokka:Vuonna 1665 kuolleet Luokka:Jesuiitat Luokka:Belgialaiset papit Luokka:Belgialaiset henkilöt
Motovert

Motovert on australialainen motocross-pyörien valmistaja, joka tekee kaikenlaisia crosseja esimerkiksi pitbikejä, enduroita, mopoja, kevytmoottoripyöriä ja freestyle pyöriä. Motovertillä eri malleja ovat Pro ja Expert. ==Aiheesta muualla== *http://www.motovert.com.au/ Luokka:Motocross Luokka:Australialaiset moottoripyörävalmistajat
Acta Sanctorum

Acta Sanctorum on ortodoksisen ja roomalaiskatolisen kirkon pyhimyksiä ja marttyyreja käsittelevä kertomuskokoelma. Kertomuskokoelmista merkittävin on 1700-luvulla jesuiitta Heribert Rosweyden Antwerpenissa aloittama kokoelma. Ensimmäiset osat ilmestyivät 1643–1658. Sitä jatkoivat hänen kuolemansa jälkeen Jean Bolland, ja hänen kuolemansa jälkeen työtä jatkoivat hänen mukaansa nimetyt bollandistit. Belgialaiset jesuiitat ottivat myöhemmin hoitaakseen bollandistien tehtävän ja julkaisivat 60 osaa, joihin sisältyy muun muassa pyhimysten elämäkertoja. ==Lähteet== *Artikkeli Nordisk familjeboksissa Luokka:Katolisen kirkon historia *
Mungo Park

Mungo Park (11. syyskuuta 1771 – 1806) oli skotlantilainen lääkäri ja tutkimusmatkailija. Hän oli ensimmäinen eurooppalainen Nigerjoella, ja hän selvitti sen virtaussuunnan ja kartoitti siitä osan. Park syntyi Skotlannin rajamailla ja opiskeli lääketiedettä ensin Edinburghissa ja myöhemmin Lontoossa. Hän pääsi 21-vuotiaana lääkärin apulaiseksi vuonna 1793 Sumatraan purjehtineeseen Itä-Intian kauppakomppanian laivaan. Vuonna 1795 Park sai johdettavakseen 50 miehen tutkimusretkikunnan, jonka tavoitteena oli kartoittaa siihen asti tuntematonta Nigerjokea. Park kuitenkin lähti matkaan ilman retkikuntaa ja alkoi tutkia jokea mukanaan vain paikallinen opas ja orjapoika. Maurit pidättivät Parkin neljäksi kuukaudeksi, mutta Parkin onnistui paeta ilman matkatavaroitaan. Vuoden 1796 heinäkuussa hän vihdoin löysi Nigerjoen ja totesi sen virtaavan itään. Park jatkoi matkaa jokea alaspäin orjakaravaanin mukana ja saavutti Gambian rannikon kesäkuussa 1797, mistä hän purjehti takaisin Englantiin joulukuussa. Kotimaassaan hänen matkakertomuksensa ja orjakaupan kuvauksensa tulivat seuraavina vuosina hyvin tunnetuiksi. Vuonna 1805 Park lähti uudelleen Nigerjoelle tarkoituksenaan laajentaa Britannian kauppaa ja lisätä maantieteellistä tietämystä. Retkikunta oli hyvin varustautunut, mutta vaikeiden säiden vuoksi miehistö harveni viiteen jäseneen. Parkin ja muiden selviytyneiden vene juuttui lopulta joen kivikkoon Bussan putouksilla ja he joutuivat paikallisten hyökkäyksen kohteeksi, minkä seurauksena Park hukkui. ==Lähteet== ==Aiheesta muualla== *Mungo Parkin teoksia Gutenberg-projektissa Luokka:Skotlantilaiset tieteilijät Luokka:Skotlantilaiset lääkärit Luokka:Brittiläiset tutkimusmatkailijat Luokka:Vuonna 1771 syntyneet Luokka:Vuonna 1806 kuolleet
Lauren Davis

Lauren Davis (s. 9. lokakuuta 1993 Gates Mills, Ohio) on yhdysvaltalainen tennispelaaja. Parhaimmillaan hän on ollut WTA-listan sijalla 44 heinäkuussa 2014. Hän on voittanut urallaan seitsemän ITF-turnausta kaksinpelissä. Davis osallistui Grand Slam -turnaukseen ensimmäisen kerran Australian avoimissa 2011. Samana vuonna hän osallistui myös Yhdysvaltain avoimiin. Molemmissa turnauksissa hän hävisi ensimmäisellä kierroksella. Ranskan avoimissa 2012 Davis voitti ensimmäisellä kierroksella 30:nneksi sijoitetun Mona Barthelin, kunnes hävisi toisella kierroksella Christina McHalelle. Ensimmäisen WTA- turnausvoittonsa Davis saavutti Aucklandissa 7. tammikuuta 2017 voittamalla finaalissa Ana Konjuhin. == Lähteet == == Aiheesta muualla == * Lauren Davis WTA:n sivuilla Luokka:Yhdysvaltalaiset tennispelaajat Luokka:Vuonna 1993 syntyneet Luokka:Elävät henkilöt
Ragvalda

Ragvalda on arabialaisen maantieteilijän al-Idrisin laatimassa keskiaikaisessa maailmankartassa esiintyvä muinainen suomalainen kaupunki tai kauppapaikka. Sen on yleisesti tulkittu sijainneen Ulvilassa Ravanin kylässä, jonka vanha ruotsinkielinen nimi on Ragvaldsby.Juhani Rinne: "Turun kaupungin perustamisesta" ==Tabula Rogeriana ja Ragvalda== Al-Idrisi laati nimellä Tabula Rogeriana tunnetun kartan ja siihen kuuluvan Geografia-nimisen kirjan vuosina 1138–1154 Palermossa Sisilian kuninkaan Roger II:n hovissa. Se koottiin haastattelemalla hovissa vierailleita ihmisiä, jotka olivat matkustaneet eri puolilla sen aikaista tunnettua maailmaa. Tabula Rogerianassa mainitaan nimeltä kolme suomalaista kaupunkia, joista yksi on Ragvalda. Al- Idrisi kertoo tekstissään Ragwaldan etäisyydet Ruotsissa sijaitsevaan Sigtunan kaupunkiin sekä Viron länsirannikolla olevaan Hanilaan. Lisäksi hän ilmoittaa matkan Ragvaldasta Mälarenin suulle. Tarkemmassa kuvauksessaan al-Idrisi kertoo Ragvaldan olevan meren rannalla sijaitsevan suuren ja kukoistavan kaupungin, joka kuuluu Tavastin maahan. Aihetta 1930-luvulla tutkineen O. J. Tuulion mukaan Ragvaldan merkittävyyttä kansainvälisenä kauppapaikkana korosti se seikka, että etäisyydet on ilmoitettu ulkomaisiin paikkoihin suomalaisten sijaan. ==Liikistö== Nykyisestä Ravanista pari kilometriä Ulvilan Vanhakylään päin sijaitsee Liikistön muinaismuistoalue. Paikka on ympäristöstään selvästi erottuva metsäinen kumpare, joka on muinoin ollut saari. Sitä ympäröivät jo varhain keskiajalla maankohoamisen johdosta kuivuneet Kokemäenjoen uomat. Liikistössä on sijainnut yksi Suomen vanhimmista kristillistä hautausmaista sekä todennäköisesti myös Ulvilan pitäjän ensimmäinen kirkko. Liikistö on aikaisemmin kuulunut Ravanin kylään ja Ragvaldan on arveltu sijainneen juuri siellä. Maininta Ragvaldasta on kaiverrettu muun muassa paikalle 1980-luvun alussa pystytettyyn muistokiveen. Mitään pitäviä todisteita Ragvaldan sijainnista Liikistössä ei kuitenkaan ole. Osa vanhoista suomalaistutkijoista, kuten O.J. Tuulio piti Ulvilaa Ragvaldan paikkana. Jalmari Jaakkola puolestaan tyrmäsi ajatuksen kokonaan.Satakunta-sarja 18, Unto Salo: "Häme ja Satakunta" s.88 Alueella on suoritettu arkeologisia kaivauksia 1930-luvulla sekä vuonna 2002. Hautojen lisäksi paikalta on löydetty muun muassa 1200-luvulta peräisin olevia rahoja.Museoviraston rekisteriportaali – Kaivaukset vuosina 2002–2008 ==Lähteet== *Satakunta-sarja 10, O.J. Tuulio: "Satakunnan vanhin paikannimi" s.37 *L'Estlânda idrîssienne Luokka:Suomen muinaiskaupungit Luokka:Ulvila Luokka:Satakunnan historia
Siltakiilakki

Siltakiilakki eli Siltahämähäkki (Larinioides sclopetarius) on suhteellisen kookas hämähäkkilaji, jota tapaa pohjoisella pallonpuoliskolla silloissa ja muissa teräsrakennelmissa.Ed Nieuwenhuis: Orb web spiders Tyypillinen alue, jossa hämähäkkiä tapaa, on veden päällä oleva aurinkoinen paikka. Suomessa siltahämähäkkejä löytää helposti lossirantojen läheisyydessä olevilta teräslaitureilta. Naaraat kasvavat noin 10 millimetrin kokoiseksi, kun taas koiraat näitä hieman pienemmiksi. Verkon halkaisija voi olla jopa 70 cm. Siltahämähäkit tulevat valtaamistaan koloista ulos ilta-auringon aikaan ja siirtyvät tällöin keskelle kutomaansa verkkoa odottamaan siihen takertuvia hyönteisiä. == Lähteet == Luokka:Hämähäkit
Clímaco Jacinto Zarauz Carrillo

Clímaco Jacinto Zarauz Carrillo (24. helmikuuta 1926 – 21. heinäkuuta 2017) oli ecuadorilainen roomalaiskatolinen piispa. Hänet vihittiin papiksi 25. kesäkuuta 1950 ja nimitettiin Azoguesin hiippakunnan johtoon 2. maaliskuuta 1990. Piispaksi vihkiminen seurasi 20. huhtikuuta. Pääkonsekraattorina toimi Luis Alberto Luna Tobar, jota avustivat Juan Ignacio Larrea Holguín ja Bernardino Carlos Guillermo Honorato Echeverría Ruiz.Catholic-Hierarchy.org: Bishop Clímaco Jacinto Zarauz Carrillo Zarauz Carrillo jäi eläkkeelle 14. helmikuuta 2004. == Lähteet == Luokka:Ecuadorilaiset papit Luokka:Katoliset piispat Luokka:Vuonna 1926 syntyneet Luokka:Vuonna 2017 kuolleet
Maxwell Valentine Noronha

Maxwell Valentine Noronha (14. helmikuuta 1926 – 28. tammikuuta 2018) oli intialainen roomalaiskatolinen piispa. Hän sai pappisvihkimyksensä 24. elokuuta 1952, ja hänet nimitettiin Calicutin hiippakunnan johtoon 7. kesäkuuta 1980. Piispaksi vihkiminen seurasi 7. syyskuuta. Pääkonsekraattorina toimi Aldo Maria Patroni, jota avustivat Joseph Kelanthara ja Joseph Gabriel Fernandez.Catholic-Hierarchy.org: Bishop Maxwell Valentine Noronha Noronha jäi eläkkeelle 19. huhtikuuta 2002. == Lähteet == Luokka:Intialaiset katoliset piispat Luokka:Vuonna 1926 syntyneet Luokka:Vuonna 2018 kuolleet
Kauniaisten jäähalli

Kauniaisten jäähalli on Kauniaisissa oleva jäähalli, jota GrIFK Hockey ja Kauniaisten taitoluisteluklubi käyttää kotihallina. Hallin sallittu yleisömäärä on noin 700 henkilöä. Hallin vieressä sijaitsee loppuvuodesta 2017 avattu Volkswagen-jalkapallohalli. ==Aiheesta muualla== * Jäähallin tiedot Kauniaisten kotisivuilla Luokka:Kauniaisten rakennukset ja rakennelmat Luokka:Suomen jäähallit
Regan

Regan on muun muassa seuraavien henkilöiden sukunimi: * Charles Tate Regan (1878–1943), brittiläinen biologi * Dian Curtis Regan (s. 1950), yhdysvaltalainen lasten- ja nuortenkirjailija * Donald Regan (1918–2003), Yhdysvaltain valtiovarainministeri 1981–1985 * Edwin Regan (s. 1935), brittiläinen katolinen piispa * Emma Regan (s. 2000), kanadalainen jalkapalloilija * Eric Regan (s. 1988), eteläkorealais-kanadalainen jääkiekkoilija * Laura Regan (s. 1977), kanadalainen näyttelijä * Michael Regan (s. 1976), yhdysvaltalainen virkamies * Tom Regan (1938–2017), yhdysvaltalainen filosofi.
Avitsafoni

Avitsafoni on vesiliukoinen diatsepaamin aihiolääke, jota voidaan annostella intramuskulaarisesti. Veren entsyymit hajottavat avitsafonin diatsepaamiksi, ja sitä käytetään pääasiallisesti vastalääkkeenä organofosfaattimyrkytykseen.Karlsson B, Lindgren B, Millquist E, Sandberg M, Sellstrom A. On the use of diazepam and pro-diazepam (2-benzoyl-4-chloro-N- methyl-N-lysylglycin anilide), as adjunct antidotes in the treatment of organophosphorus intoxication in the guinea-pig. Journal of Pharmacy and Pharmacology. 1990 Apr;42(4):247–51.Lallement G, Renault F, Baubichon D, Peoc'h M, Burckhart MF, Galonnier M, Clarencon D, Jourdil N. Compared efficacy of diazepam or avizafone to prevent soman-induced electroencephalographic disturbances and neuropathology in primates: relationship to plasmatic benzodiazepine pharmacokinetics. Archives of Toxicology. 2000 Oct;74(8):480–6.Taysse L, Calvet JH, Buee J, Christin D, Delamanche S, Breton P. Comparative efficacy of diazepam and avizafone against sarin-induced neuropathology and respiratory failure in guinea pigs: influence of atropine dose. Toxicology. 2003 Jun 30;188(2-3):197–209. == Katso myös == *Bentsodiatsepiinit == Lähteet == == Aiheesta muualla == *PubChem: Pro- diazepam *Kyoto Encyclopedia of Genes and Genomes (KEGG): Avizafone Luokka:PKV-lääkkeet Luokka:Klooriyhdisteet Luokka:Aihiolääkkeet
Mikko Nissinen

Mikko Nissinen (s. 4. maaliskuuta 1962) on suomalainen balettitanssija ja Bostonin baletin taiteellinen johtaja. Nissinen on johtanut Bostonin balettia vuodesta 2001. Hän on työskennellyt lisäksi San Franciscon baletissa ja Hollannin kansallisbaletissa, johtanut Marinin balettikoulua San Rafaelissa Kaliforniassa vuosina 1996–1998 ja Albertan balettikoulua Calgaryssa Kanadassa vuodet 1998–2001. Nissinen on kouluttautunut muun muassa Aku Ahjolinnan ja Juhani Teräsvuoren ohjauksessa Suomen kansallisoopperan balettikoulussa ja hänen uransa alkoi 15-vuotiaana Suomen Kansallisbaletissa. Hän jatkoi opintojaan Kirovin baletissa vuosina 1979–1980. ==Lähteet== Luokka:Suomalaiset balettitanssijat Luokka:Amerikansuomalaiset henkilöt Luokka:Elävät henkilöt Luokka:Vuonna 1962 syntyneet
Wilson Kiprop

Wilson Kiprop (s. 14. huhtikuuta 1987) on kenialainen kestävyysjuoksija. Kiprop voitti Afrikan-mestaruuden 10 000 metrin juoksussa Nairobissa 2010 ajalla 27.32,91. Myöhemmin samana vuonna hän voitti puolimaratonin maailmanmestaruuden Nanningissa sekä henkilökohtaisessa kilpailussa ajalla 60.07 että joukkuekilpailussa. Hän voitti 2010 myös Kenian-mestaruuden 10 000 metrin juoksussa. Lontoon olympialaisissa 2012 hän keskeytti 10 000 metrin juoksun. Vuoden 2014 puolimaratonin MM-kilpailuissa Kiprop sijoittui henkilökohtaisessa kilpailussa kuudenneksi ja sai joukkuekilpailussa hopeaa. == Henkilökohtaiset ennätykset == === Ulkoradat === Laji Tulos Paikka Päivä 5 000 m 13.45,38 Belgrad 29. toukokuuta 2008 10 000 m 27.01,98 Eugene 1. kesäkuuta 2012 10 km 28.14 Ostia 3. maaliskuuta 2013 15 km 42.11 Ostia 3. maaliskuuta 2013 20 km 56.36 Lille 4. syyskuuta 2010 Puolimaraton 59.15 Berliini 1. huhtikuuta 2012 59.15 Ostia 3. maaliskuuta 2013 Tunninjuoksu 20,756 km Hengelo 1. kesäkuuta 2009 30 km 1.29.43 Praha 9. toukokuuta 2010 Maraton 2.09.09 Praha 9. toukokuuta 2010 === Sisäradat === Laji ATulos Paikka Päivä 5 000 m 13.30,13 Düsseldorf 13. helmikuuta 2009 == Lähteet == Luokka:Kenialaiset kestävyysjuoksijat Luokka:Vuonna 1987 syntyneet Luokka:Elävät henkilöt
Boogie Woogie (elokuva)

Boogie Woogie on brittiläinen komediaelokuva vuodelta 2009, jonka on ohjannut Duncan Ward. Elokuvan pääosissa näyttelevät Gillian Anderson, Alan Cumming, Heather Graham, Danny Huston ja Christopher Lee. Boogie Woogie sijoittuu taidemaailmaan nykyaikaisessa Lontoossa. Elokuvan käsikirjoittajana toimi Danny Moynihan, joka oli myös kirjoittanut alkuperäisen samannimisen romaanin, joka julkaistiin vuonna 2000. Elokuva sai ensi-iltansa Skotlannissa 26. kesäkuuta 2009 Edinburghin kansainvälisillä elokuvajuhlillaStellan Online.com, minkä jälkeen Boogie Woogie pääsi rajoitettuun levitykseen Britanniassa 16. huhtikuuta 2010. ==Näyttelijät== ==Lähteet== ==Aiheesta muualla== * * Luokka:Brittiläiset komediaelokuvat Luokka:Vuoden 2009 brittiläiset elokuvat Luokka:Brittiläiset romaaneihin perustuvat elokuvat